**NEOBVEZNI IZBIRNI PREDMET UMETNOST – NUM**

Učiteljica: Anuša Blaško

Izvaja se eno uro tedensko.

Likovna umetnost je namenjena navdušenim mladim likovnim ustvarjalcem. Predmet spodbuja njihovo kreativnost in vzbuja radovednost. Učenci se z umetnostjo sproščajo, razvijajo likovne interese in pozitiven odnos do umetnosti ter kulture. Z ustvarjalnim izražanjem gradijo tudi odnos do okolja in pri tem osebnostno rastejo.

Učenci že znane likovne prvine (črta, pika, ploskev, barva…) oblikujejo v nove skladne celote in jih povezujejo z izbrano temo. Sami ugotavljajo, da z likovnimi materiali in orodji lahko ustvarjalno izdelajo novo likovno podobo.

Preko različnih vsebin bodo učenci:

• ob rokovanju z likovnimi materiali in orodji razvijali motorično spretnost in občutljivost,

• ustvarjali likovne izdelke v različnih likovnih tehnikah,

• z oblikovanjem kiparskih volumnov razvijali kiparski odnos in občutenje likovnega prostora,

• razvijali zmožnost opazovanja, domišljije, čuta za lepoto,

• razvijali zmožnost oblikovanja meril za kritično vrednotenje lastnih del.